Cotidianul sârb Blic susţine că Victor Ponta a primit joi cetăţenie sârbă şi are paşaport sârb, citând surse din Guvernul de la Belgrad.

Conform sursei citate, Victor Ponta s-a aflat la Belgrad la jumătatea anului trecut şi a afirmat vă România va continua să susţină integrarea Serbiei în UE, aceasta fiind în interesul întregii regiuni şi al Uniunii Europene.

Victor Ponta a fost prezent la sesiunea Parlamentului sârb din august 2016 în cadrul căreia au susţinut discursuri preşedintele Aleksandar Vucic şi premierul, ocazie cu care a afirmat că Serbia a fost întotdeauna cel mai bun vecin şi prieten al României.

„Sunt consilierul onorific al domnului Vucic din 2016 şi am primit o calitate onorifică”, a declarat Ponta pentru HotNews.